Title: M E S T S K Á P O L Í C I A Ž I L I N A
Author: Mestská Polícia
Last saved by: Chvastek
Company: Mestská Polícia - ŽA

MESTSKÁ POLÍCIA ŽILINA, HOLLÉHO 11,  010 01  ŽILINA

                               PLATOVÝ PORIADOK
                          MESTSKEJ POLÍCIE ŽILINA

         

JÚL 2007                                                      
OBSAH 

ČASŤ | I. | Plat a odmeny zamestnanca
ČASŤ | II. | Kritériá pre priznanie osobného príplatku
ČASŤ | III. | Patové podmienky
ČASŤ | IV. | Formy odmeny a postihu
ČASŤ | V. | Záverečné a zrušujúce ustanovenia

ČASŤ I.    PLAT A ODMENA  ZAMESTNANCA

     Platový  poriadok Mestskej  polície Žilina  je  spracovaný v súlade s ustanoveniami zákona 
č. 553/2003 Z.z. o odmeňovaní niektorých zamestnancov pri výkone práce vo verejnom záujme. Je záväzný pre všetkých zamestnancov Mesta Žilina zaradených na výkon pracovných činností Mestskej polície Žilina.                  
     V zmysle ustanovení § 4 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme za podmienok a v rozsahu ustanovených týmto zákonom  patrí zamestnancovi plat.

     Plat je peňažné plnenie poskytované zamestnancovi za prácu. Za plat sa nepovažuje náhrada za pracovnú pohotovosť, náhrada za pohotovosť a plnenia poskytované zamestnancovi podľa osobitných predpisov v súvislosti s vykonávaním pracovných činností, najmä odstupné, odchodné a cestovné náhrady.
     Zamestnávateľ je povinný písomne oznámiť zamestnancovi výšku a zloženie funkčného platu pri uzatvorení pracovnej zmluvy, pri zmene druhu práce alebo pri úprave funkčného platu.

     Funkčný plat je na účely tohto zákona súčet tarifného platu, zvýšenia tarifného platu podľa § 7, ods. 7 zákona 553/2003 Z.z. a príplatkov určených mesačnou sumou podľa písm. B/ až I/

A/ Tarifný plat – zamestnancovi zaradenému do platovej triedy patrí plat s sume platovej 
           tarify ustanovenej pre platovú triedu a platový stupeň, do ktorých je zamestnanec
           zaradený. 
           Zamestnancovi obce, ktorý zabezpečuje výkon samosprávnej pôsobnosti patrí 
           zvýšenie tarifného platu o 15%  - §7 zákona 553/2003 Z.z.

B/ Príplatok za riadenie – patrí vedúcemu zamestnancovi. Zamestnávateľ určí príplatok 
            v rámci rozpätia percentuálneho podielu z platovej tarify najvyššieho platového stupňa 
            platovej triedy, do ktorej je zaradený - § 8 + príloha č. 6 k zákonu č. 553/2003 Z.z.  

C/ Osobný príplatok – možno priznať zamestnancovi na ocenenie mimoriadnych osobných 
            schopností a dosahovaných pracovných výsledkov alebo za vykonávanie práce nad 
            rámec pracovných povinností až do sumy stanoveného limitu. Limit osobného 
            príplatku je 100% platovej tarify najvyššieho platového stupňa platovej triedy, do 
            ktorej  je zamestnanec zaradený. O priznaní osobného príplatku – jeho zvýšení, 
            znížení alebo odobratí rozhoduje zamestnávateľ na základe písomného návrhu 
            príslušného vedúceho zamestnanca - § 10 zákona 553/2003 Z.z.
            Podľa tohto predpisu sa osobný príplatok priznáva zamestnancovi podľa kritérií 
            uvedených v Časti II. Platového poriadku.           

D/ Príplatok za zmennosť – zamestnancovi pracujúcemu v nepretržitej prevádzke patrí 
             v zmysle § 13 zákona č. 553/2003 Z.z.  príplatok za zmennosť, ktorý je pre
             príslušníkov  MP stanovený v zmysle prílohy č. 3 zákona č. 553/2003 Z.z vo výške    
            16,7% platovej triedy prvého platového stupňa prvej platovej triedy základnej stupnice 
            platových taríf  ktorá tvorí.  

E/ Príplatok za prácu v noci – zamestnancovi patrí za hodinu práce v noci príplatok v sume 
             25% hodinovej sadzby funkčného platu - § 16 zákona č. 553/2003 Z.z.

F/ Príplatok za prácu v sobotu alebo nedeľu – zamestnancovi patrí za hodinu práce 
             v sobotu alebo v nedeľu príplatok v sume 30% hodinovej sadzby funkčného platu 
-	§ 17 zákona č. 553/2003 Z.z. 

G/ Príplatok za prácu vo sviatok – zamestnancovi patrí za hodinu práce vo sviatok príplatok
             v sume 100% hodinovej sadzby funkčného platu v prípade, ak za prácu vo sviatok 
             nečerpá náhradné voľno. Ak sa zamestnávateľ a zamestnanec dohodli na čerpaní 
             náhradného voľna za prácu vo sviatok, patrí mu za hodinu tejto práce hodina 
             náhradného voľna, v tomto prípade príplatok 100% zamestnancovi nepatrí. Ak 
             zamestnávateľ neposkytne zamestnancovi v lehote 3 kalendárnych mesiacov, resp. 
             v dohodnutej lehote náhradné voľno po vykonaní práce vo sviatok,  patrí 
             zamestnancovi príplatok vo výške 100%. Za čas čerpania náhradného voľna patrí 
             zamestnancovi funkčný plat - § 18 zákona č. 553/2003 Z.z.
             Ostatné ustanovenia, týkajúce sa práce vo sviatok, ak sviatok pripadne na obvyklý 
             pracovný deň zamestnanca a ustanovenia o nevyplatení príplatku pri 
             neospravedlnenej absencii sú upravené v ods. 2 a 3 § 18 zákona č. 553/2003 Z.z.

H/ Plat za prácu nadčas – za hodinu práce nadčas patrí zamestnancovi hodinová sadzba jeho 
             funkčného platu zvýšená o 30%, a ak ide o deň nepretržitého odpočinku v týždni, 
             zvýšená o 60% hodinovej sadzby funkčného platu v prípade ak za prácu nadčas 
             nečerpá náhradné voľno. Ak sa zamestnávateľ a zamestnanec dohodli na čerpaní NV 
             za prácu nadčas, patrí mu príslušná časť funkčného platu a za každú hodinu práce 
             nadčas hodina náhradného voľna, zvýšenie mu však nepatrí. Ak zamestnanec prácu 
             nadčas vykonáva v noci, v sobotu,  v nedeľu alebo vo sviatok, patria mu aj príplatky 
             podľa §§ 16 až 18. Tieto príplatky mu patria aj vtedy, ak sa mu za prácu nadčas 
             poskytlo náhradné voľno - § 19 zákona č. 553/2006 Z.z.

I/ Odmena – zamestnávateľ môže poskytovať zamestnancovi odmenu za:
1.	kvalitné vykonávanie pracovných činností alebo za vykonanie práce presahujúcej 
      rámec pracovných činností vyplývajúcich z dohodnutého druhu práce
2.	splnenie mimoriadnej pracovnej úlohy alebo osobitne významnej pracovnej 
      úlohy, alebo vopred určenej cieľovej pracovnej úlohy, prípadne jej ucelenej etapy
3.   pracovné zásluhy pri dosiahnutí 50 rokov veku až do sumy jeho funkčného platu
4.	poskytnutie osobnej pomoci pri zdolávaní požiaru, alebo mimoriadnej udalosti…
                   - § 20 zákona č. 553/2003 Z.z.

ČASŤ II.    KRITÉRIÁ PRE PRIZNANIE OSOBNÉHO PRÍPLATKU

     Možnosť priznania osobného príplatku všetkým zamestnancom Mesta Žilina vyplýva z ustanovenia § 10 zákona č. 553/2003 Z.z. Osobný príplatok nie je nárokovateľná čiastka mzdy a zamestnávateľ ju môže, ale nemusí zamestnancovi priznať. Limit osobného príplatku je 100% platovej tarify najvyššieho platového stupňa platovej triedy, do ktorej  je zamestnanec zaradený. Osobný príplatok sa určí pevnou sumou zaokrúhlenou na celé desiatky korún nahor. Príslušníkom MP ako aj ostatným zamestnancom mestskej polície schvaľuje priznanie ako aj odňatie osobného príplatku primátor mesta na návrh náčelníka mestskej polície. Náčelníkovi mestskej polície priznáva osobný príplatok primátor mesta. 
     Osobný príplatok nie je možné priznať zamestnancom Mesta Žilina zaradeným na výkon pracovných činností MP v skúšobnej dobe. V skúšobnej dobe je možné priznať len osobný príplatok formou hodnostného príplatku príslušníkom MP, ktorým bola udelená hodnosť na základe funkčného zaradenia.            

A/ Priznávanie osobného príplatku príslušníkom MP 

     Pre priznávanie osobného príplatku príslušníkom Mestskej polície Žilina sú zamestnávateľom stanovené kritériá, podľa ktorých je príslušníkom MP priznávaný osobný príplatok formou hodnostného príplatku a formou výkonnostného príplatku. Súčet obidvoch príplatkov nesmie presiahnuť 100% platovej tarify najvyššieho platového stupňa platovej triedy, do ktorej  je príslušník MP zaradený tj. limit osobného príplatku. 

1. Hodnostný príplatok
  
    Policajti Mestskej polície Žilina používajú hodnosti v zmysle čl. V. Štatútu Mestskej polície  Žilina. Používanie a udeľovanie hodností je špecifikované v čl. IV. Organizačného poriadku Mestskej polície Žilina. Platovým poriadkom MP sú jednotlivé hodnosti rozlíšené finančne a to hodnostným príplatkom, kde platí zásada, čím vyššia hodnosť, tým vyšší hodnostný príplatok. Príslušníci MP zaradený vo funkcii kadet a MP – čakateľ nemajú do jedného roka v zmysle Štatútu MP pridelenú žiadnu hodnosť a preto im nie je možné priznať osobný príplatok formou hodnostného príplatku. 

Finančné ohodnotenie hodností :

PODDOSTOJNÍCKE HODNOSTI  

a/ MLADŠÍ SERŽANT – ml.sgt. | 1.000,-Sk
b/ SERŽANT – sgt. | 1.400,-Sk
c/ STARŠÍ SERŽANT – st. sgt. | 1.800,-Sk

DOSTOJNÍCKE HODNOSTI 

a/ PODPORUČÍK – ppor. | 2.000,-Sk
b/ PORUČÍK – por. | 2.300,-Sk
c/ NADPORUČÍK – npor. | 2.600,-Sk
d/ KAPITÁN – kpt. | 2.900,-Sk
e/ MAJOR – mjr. | 3.200,-Sk
f/ PODPLUKOVNÍK – pplk. | 3.600,-Sk
g/ PLUKOVNÍK – plk. | 4.000,-Sk

2. Výkonnostný príplatok
 
    Priznanie osobného príplatku príslušníkom MP v Žiline formou výkonnostného príplatku sa uplatňuje na základe Hodnotenia práce príslušníka MP Žilina, ktoré tvorí prílohu č. 4. Štatútu Mestskej polície v Žiline. Rozhodujúcim pre jeho priznanie je najmä kvalita vykonávanej práce, dosahovanie výsledkov v zmysle kritérií hodnotenia práce MP, plnenie úloh a pokynov nadriadených ako aj dĺžka odbornej praxe. Na základe Hodnotenia práce príslušníka MP Žilina predkladajú priami nadriadení príslušníkov náčelníkovi MP návrhy na zvýšenie prípadne na zníženie resp. odňatie výkonnostného príplatku. O návrhoch rozhoduje náčelník MP, ktorý ich potvrdí, upraví príp. zamietne. Odsúhlasené návrhy náčelník MP predkladá na schválenie primátorovi mesta. Náčelník MP prekladá primátorovi mesta na schválenie i návrhy na zvýšenie, zníženie príp. odňatie výkonnostného príplatku policajtom osobne podriadeným náčelníkovi MP. Výkonnostný príplatok možno priznať policajtovi až po skončení skúšobnej doby.      
 
    Pri priznávaní výkonnostného príplatku nadriadený vychádza z najvyššieho platového stupňa platovej triedy, do ktorej  je príslušník MP zaradený s prihliadnutím na dĺžku odbornej praxe,  pričom spravidla využíva nasledovné stupne percentuálneho priznania výkonnostného príplatku:     

               dĺžka odbornej praxe                        možnosť priznania výkonnostného príplatku 
                                                                                               vo výške  
1.  odborná prax do 1 roka                                                           40 %
2.  odborná prax od 1 do 5 rokov                                                 50 %
3.  odborná prax od 5 do 10 rokov                                               60 %
4.  odborná prax od 10 do 15 rokov                                             70 %
5.  nad 15 rokov možno priznať príslušníkovi MP výkonnostný príplatok do výšky 100 %   
     limitu osobného príplatku tvoreného súčtom hodnostného a výkonnostného príplatku 

3. Zníženie a odňatie osobného príplatku príslušníkom MP

     Za neplnenie si svojich povinností prípadne z dôvodu nekvalitného plnenia pracovných povinností a porušenie pracovnej disciplíny môže nadriadený navrhnúť príslušníkovi MP zníženie prípadne úplné odňatie osobného príplatku priznaného formou výkonnostného ako aj formou hodnostného príplatku. Zníženie resp. odňatie osobného príplatku sa vykonáva na základe Hodnotenia práce príslušníka MP spracovaného príslušnými nadriadenými.  V hodnotení predkladanom priamym nadriadeným musí byť uvedený dôvod, pre ktorý je hodnotenému  navrhovaný postih ako aj navrhované percentuálne zníženie priznaného výkonnostného príplatku prípadne percentuálne zníženie hodnostného príplatku. Zníženie osobného príplatku vo forme hodnostného príplatku je možné uplatniť až po úplnom odňatí výkonnostného príplatku, pričom hodnosť ostáva zachovaná. S dôvodom navrhovaného postihu musí byť oboznámená osoba, ktorej sa hodnotenie týka a musí mať možnosť sa k tomuto hodnoteniu vyjadriť. 

B/ Priznávanie osobného príplatku ostatným zamestnancom 

     Zamestnancom, ktorí nie sú zaradení vo funkcii mestského policajta je osobný príplatok priznávaný na základe kvality vykonávanej práce a dĺžky odbornej praxe. 

1. Kvalita vykonávanej práce

     Kvalita vykonávanej práce  je  rozhodujúcou pre  priznanie osobného príplatku ako takého. 
Hodnotenie kvality práce jednotlivých zamestnancov vykonáva ich priamy nadriadený so zameraním sa na výkon pracovných činností v zmysle pracovnej náplne a plnenie pokynov nadriadených.  Na základe hodnotenia kvality vykonávanej práce  predkladajú priami nadriadení zamestnancov náčelníkovi MP návrhy na zvýšenie prípadne na zníženie resp. odňatie osobného príplatku. O návrhoch rozhoduje náčelník MP, ktorý ich potvrdí, upraví príp. zamietne. Odsúhlasené návrhy náčelník MP predkladá na schválenie primátorovi mesta. Náčelník MP prekladá primátorovi mesta na schválenie i návrhy na zvýšenie, zníženie príp. odňatie osobného príplatku zamestnancom osobne podriadeným náčelníkovi MP.     

2. Dĺžka odbornej praxe 

      Pri priznávaní výšky osobného príplatku prihliada nadriadený aj na dĺžku odbornej praxe,  pričom spravidla využíva nasledovné stupne percentuálneho priznania osobného príplatku:     

             dĺžka odbornej praxe                              možnosť priznania osobného príplatku
                                                                                                 do výšky 
1. odborná prax do 3 rokov                                                          40 %
2. odborná prax od 3 do 6 rokov                                                  50 %
3. odborná prax od 6 do 9 rokov                                                  60 %
4. odborná prax od 9 do 12 rokov                                                70 %
5. odborná prax od 12 do 15 rokov                                              80 %
6. odborná prax nad 15 rokov                                                    100 %

3/ Zníženie a odňatie osobného príplatku 

     Za neplnenie si svojich povinností prípadne z dôvodu nekvalitného plnenia pracovných povinností a porušenie pracovnej disciplíny môže nadriadený navrhnúť aj ostatným zamestnancom MP zníženie osobného príplatku prípadne jeho úplné odňatie. Zníženie resp. odňatie osobného príplatku sa v prípade ostatných zamestnancov vykonáva na základe Hodnotenia kvality práce spracovaného príslušnými nadriadenými.  V hodnotení predkladanom priamym nadriadeným musí byť uvedený dôvod, pre ktorý je hodnotenému  navrhovaný postih ako aj percentuálne zníženie osobného príplatku. S dôvodom navrhovaného postihu musí byť oboznámená osoba, ktorej sa hodnotenie týka a musí mať možnosť sa k tomuto hodnoteniu vyjadriť. 

C/ Z dôvodu zachovania spravodlivosti a rovnosti pri priznávaní osobného príplatku ako aj pri uplatňovaní postihu znížením resp. odňatím osobného príplatku za rovnaké porušenie pracovnej disciplíny sú v prílohe Pracovného poriadku MP v Žiline spracované pravidlá pre odmeňovanie a ukladanie postihov.

ČASŤ III.   PLATOVÉ PODMIENKY

Kvalifikačné predpoklady, prax, platové triedy a stupne, funkčný plat  

     O výkon práce vo verejnom záujme sa môže uchádzať fyzická osoba, ktorá spĺňa kvalifikačný predpoklad, ak zákon 553/2003 Z.z. neustanovuje inak. 

1. Kvalifikačný predpoklad na účely tohto zákona ustanovený pre najnáročnejšiu pracovnú činnosť, ktorú má zamestnanec vykonávať v rámci druhu práce dohodnutého v pracovnej zmluve je:
- vzdelanie
- osobitný kvalifikačný predpoklad podľa osobitného predpisu
     Pre zamestnancov Mesta Žilina – Mestskej polície Žilina, ktorí vykonávajú úlohy podľa zákona č. 564/1991 Zb. o obecnej polícii, je podľa zákon č. 553/2003 Z.z. a zákona č. 564/1991 Zb. predpísané úplné stredné vzdelanie ukončené maturitnou skúškou a odborná spôsobilosť príslušníka obecnej polície (ďalej len odborná spôsobilosť). 
     Organizačný poriadok Mestskej polície v Žiline v čl. IV. upravuje, pre ktoré funkčné zaradenia v mestskej polícii je požadované vyššie vzdelanie ako stredné vzdelanie ukončené maturitnou skúškou.      

2. Započítaná prax – zamestnávateľ určí dĺžku započítanej praxe zamestnanca a v závislosti od nej ho zaradí do jedného z 12 platových stupňov.
Započítaná prax podľa zákona č. 553/2003 Z.z. je:
A/ odborná prax je na účely tohto zákona súhrn znalostí a skúseností získaných pri vykonávaní pracovných činností, ktoré majú rovnaký alebo obdobný charakter ako pracovná činnosť, ktorú má zamestnanec vykonávať u zamestnávateľa
B/  prax pri vykonávaní pracovných činností, ktoré majú iný charakter ako pracovná činnosť, ktorú má zamestnanec vykonávať u zamestnávateľa, túto prax zamestnávateľ započíta v závislosti od miery jej využitia na úspešné vykonávanie pracovnej činnosti, najviac v rozsahu dvoch tretín
C/ Do započítanej praxe sa ďalej započítava čas
-	skutočného vykonávania základnej vojenskej služby alebo náhradnej služby, najviac 
       v rozsahu ustanovenom osobitným zákonom  (napr. č. 320/2002 Z.z. o brannej
       povinnosti) platným v čase jej vykonávania
-	civilnej služby v rozsahu jej skutočného vykonávania, najviac v rozsahu 18 mesiacov
-	starostlivosti o dieťa: 
      a) zodpovedajúci dĺžke materskej dovolenky (MD) ďalšej MD alebo rodičovskej  
      dovolenky ustanovenej osobitnými predpismi v čase jej vykonávania, pričom na 1   
      dieťa možno započítať najviac 3 roky
           b) s dlhodobo nepriaznivým zdravotným stavom vyžadujúcim osobitnú starostlivosť    
           ustanovenú osobitnými predpismi
-	hodnotený ako čas zamestnania na účely dôchodkového zabezpečenia podľa 
      osobitných predpisov
-	doktorandského štúdia v rozsahu zodpovedajúcom miere využitia zamerania odboru
štúdia na úspešné vykonávanie požadovanej pracovnej činnosti
-	vykonávania funkcie podľa osobitného predpisu

3. Platové triedy a zaraďovanie zamestnancov do platových tried
     Zamestnávateľ zaradí zamestnanca do platovej triedy podľa najnáročnejšej pracovnej činnosti z hľadiska jej zložitosti, zodpovednosti, fyzickej a psychickej záťaže, ktorú má vykonávať podľa druhu práce dohodnutého v pracovnej zmluve a podľa splnenia kvalifikačných predpokladov, ktoré sú potrebné na jej vykonávanie.
Zaradenie zamestnanca do platovej triedy musí byť v súlade 
- s charakteristikou platovej triedy
- s katalógom prac. činností pri výkone práce vo verejnom záujme, zákon č. 341/2003 Z.z.

4. Platové stupne a zaraďovanie zamestnancov do platových stupňov
     Zamestnávateľ určí dĺžku započítanej praxe zamestnanca a v závislosti od nej ho zaradí do jedného z 12 platových stupňov. 
     Pri splnení požiadavky dĺžky započítanej praxe má zamestnanec automaticky nárok na zvýšenie platového stupňa v tarifnej triede, do ktorej je zamestnanec zaradený. Tarifné platy sú určované  podľa prílohy č. 3 predmetného zákona -  Základnej stupnice platových taríf zamestnancov pri výkone práce vo verejnom záujme.

5. Funkčný plat zamestnanca
A.	Náčelníka MP, zástupcu náčelníka MP, veliteľa oddelenia odborných policajných činností, veliteľa školiaceho a výcvikového strediska a veliteľov oddelení výkonu MP 
-	tarifný plat + 15% zvýšenie tarifného platu
-	príplatok za riadenie
-	osobný príplatok
B.	Operačného dôstojníka a policajta oddelenia výkonu MP 
     -     tarifný plat + 15% zvýšenie tarifného platu
     -     osobný príplatok
-     príplatok za zmennosť
C.	Odborného referenta a samostatného odborného referenta oddelenia odborných policajných činností 
     -    tarifný plat + 15% zvýšenie tarifného platu
     -    osobný príplatok
D.  Obsluha kamerového systému
-	tarifný plat
-	osobný príplatok
-	príplatok za zmennosť
E.   Asistent náčelníka MP
     -    tarifný plat
     -    osobný príplatok

     K funkčnému platu zamestnancov uvedených pod písm. A,B,C, D patria aj príplatky uvedené v I. časti písm. E až H tohto poriadku a to podľa skutočne odpracovaných hodín v príslušnom mesiaci.

                                   

ČASŤ IV.   FORMY ODMENY A POSTIHU

A.  FORMY ODMENY
 
     Za podmienok uvedených v Časti I. a II. tohto Platového poriadku a Čl. IV. Organizačného poriadku môže nadriadený navrhnúť príslušníkovi MP ako aj ostatným zamestnancom odmenenie formou:

a/ Finančnej odmeny

b/ Priznania resp. zvýšenia osobného príplatku

c/ Udelenia Čestnej medaily náčelníka Mestskej polície v Žiline

B.  FORMY POSTIHU

     V prípade, že nadriadený zistí neplnenie si pracovných povinností vyplývajúcich z pracovnej náplne alebo iné porušenie pracovnej disciplíny  príslušníkom MP ako aj ostatnými zamestnancami požije sa systém postihu:
a/ finančného – zníženie príp. odňatie osobného príplatku príslušníkovi MP 
b/ upozornenie na porušovanie pracovnej disciplíny v zmysle ustanovení Zákonníka práce a                           
    Pracovného poriadku MP Žilina 
c/ použije súbeh postihov uvedených v písm. a/ b/

ČASŤ V.   ZÁVEREČNÉ A ZRUŠUJÚCE USTANOVENIA

     Platový poriadok Mestskej polície Žilina  nadobúda účinnosť dňom 1.9.2007 a zároveň  sa zrušuje Platový poriadok Mestskej polície Žilina schválený Mestským zastupiteľstvom Žilina dňa 26.6.2006.